Preseason NBA 2015 | 76ers @ Nets - La Hemeroteca NBA
Preseason NBA 2015 | 76ers @ Nets
Etiquetas: BROOKLYN NETS, PHILADELPHIA 76ERS, TEMPORADA NBA 2015-16 TABA YA LETLAKALA LA KA NTLE | KATLEGO YA KGONTHE KE ENG?
Beibele e re kgothaletša gore re be le pono e nepagetšego ka katlego. Ga e rute gore katlego e hwetšwa ke batho ba sego kae feela bao ba nago le mahlatse. Ka lehlakoreng le lengwe, ga e kgothaletše nonwane ya gore ge o ‘latela ditoro tša gago’ o tla hwetša dilo ka moka tšeo o di kganyogago. Kgopolo ye—yeo gantši e rutwago bana ge e sa le ba banyenyane—e ka feleletša ka manyami.
Therešo ke gore motho yo mongwe le yo mongwe a ka atlega e le ka kgonthe—eupša go nyakega maiteko. Ela hloko melao ya motheo e latelago.
“Morati wa silifera a ka se kgotsofatšwe ke silifera, le yo mongwe le yo mongwe yo a ratago lehumo a ka se kgotsofatšwe ke tšeo di mmoelago.”—Mmoledi 5:10.
SEO SE RA GORE: Go phela bophelo bja manobonobo ga go bolele gore o tla kgotsofala. Ge e le gabotse, go feleletša go dira se se fapanego. Ngaka Jean M Twenge o ngwala ka pukung ya gagwe ya Generation Me gore: “Batho bao ba phegelelago tšhelete gantši ke bona bao ba belaelago le go ba le kgateletšego ya monagano go feta batho bao ba tšeelago godimo taba ya go ba le ditswalano tše dibotse le ba bangwe. O oketša ka gore: Dinyakišišo di hweditše gore tšhelete ga e kgone go reka lethabo—ka morago ga gore o be le tšhelete e lekanego le dijo, mogolo ga o sa le bohlokwa gakaalo e le gore o kgotsofale bophelong.”
SEO O KA SE DIRAGO. Ipeele pakane ya go fihlelela selo seo se nago le mohola kudu go feta mahumo le dilo tše di bonagalago. Jesu o itše: ‘Itišeng mohuteng o mongwe le o mongwe wa megabaru, gobane gaešita le ge motho a atetšwe ke dilo, fela bophelo bja gagwe ga bo tlišwe ke dilo tše a nago le tšona.’—Luka 12:15.
“Boikgantšho bo eta go wa pele, gomme moya wa boikgogomošo o eta go kgopša pele.”—Diema 16:18.
SEO SE RA GORE: Maemo le boikgantšho di ka se go thuše gore o atlege e le ka kgonthe. Ge e le gabotse, puku ya Good to Great e bontšha gore baetapele ba dikhamphani bao ba atlegilego “ba ipoeditše, ga ba ikgogomoše e bile ba bonagala ba nyatšega. Ka mo go fapanego, peditharong ya dikhamphani tšeo baetapele ba tšona ba iphagamišago go bakile gore khamphani e phuhlame le go fokola.” Thuto ke efe? Go ikgopola kudu gantši go lebiša go palelweng go e na le go atlegeng.
SEO O KA SE DIRAGO. Go e na le go itsomela maemo, hlagolela boipoetšo. Beibele e re: “Gobane ge e ba motho a nagana gore ke selo mola e se selo, gona o a iphora”—a ka se atlege le gatee!—Bagalatia 6:3.
“Ga go se se phalago gore motho a . . . thabiše moya wa gagwe ka tše botse ka baka la boitapišo bja gagwe.”—Mmoledi 2:24.
SEO SE RA GORE: Ge e ba o hlagolela mekgwa e mebotse ya go šoma, gantši o tla thabela mošomo wa gago. Ngaka Madeline Levine o ngwadile ka pukung ya gagwe ya Teach Your Children Well, gore: “Go dira selo ka bokgwari go dira gore o ikwe o atlegile, le gona gore o dire selo ka bokgwari go nyakega maiteko le go phegelela.” Seo se akaretša go amogela gore ka dinako tše dingwe dilo di ka no se sepele gabotse.
SEO O KA SE DIRAGO. Šoma ka thata gore o be sekgwari sa mošomo wa gago, ke moka o se ineele ge o lebane le mathata. Ge e ba o na le bana, ba nee (go ya ka nywaga le bokgoni bja bona) sebaka sa go rarolla mathata ka bobona. O se ke wa akgofela go ba rarollela mathata ka moka. Bafsa ba kgotsofala e le ka kgonthe le go hwetša tlwaetšo e botse ya gore e be batho ba bagolo, ge ba ithuta go kgotlelela.
“Mpša e phelago e phala tau e hwilego.”—Mmoledi 9:4.
SEO SE RA GORE: Ge e ba o šoma, mošomo wa gago e swanetše go ba karolo ya bophelo bja gago—eupša e se be bophelo bja gago ka moka. Na o be o tla ikwa o atlegile ge e ba mošomong wa gago o le sekgwari eupša o sa phele gabotse mmeleng goba o sa hlompšhe ke ba lapa la gago? Batho bao ba atlegilego e le ka kgonthe ba katanela go bea mošomo wa bona, tša maphelo gotee le lapa la bona boemong bjo bobotse.
SEO O KA SE DIRAGO. Itlhokomele. Khutša ka mo go lekanego. Ga go hole ka selo go ipolaiša mošomo le go gafa dilo ka moka—bophelo, lapa le bagwera—bakeng sa katlego yeo e sego ya kgonthe.
SEO SE RA GORE: Go ithuta Beibele le go diriša melao ya yona ya motheo go lebiša katlegong ya kgonthe. Ge e le gabotse, Dihlatse tša Jehofa tše dimilione di hweditše gore ge di etiša pele dilo tša moya maphelong a tšona, se se fokotša dipelaelo tšeo di bakwago ke go kgahlegela mahumo.—Mateo 6:31-33.
SEO O KA SE DIRAGO. Ithute kamoo Beibele e ka go thušago gore o atlege e le ka kgonthe. Bakeng sa tsebišo e oketšegilego, ikgokaganye le Dihlatse tša Jehofa tša lefelong la geno goba o tsene Wepesaeteng ya rena go www.jw.org/nso.
“Katlego ya ka ya Pele e be e se ya Kgonthe”
Timothy le Charlotte ba be ba dula ntlong e kgolo yeo e nago le diphapoši tše dintši. Ba be ba na le di- koloi tše tharo tša mabaibai e bile ngwaga o mongwe le o mongwe ba fela ba eya maikhutšong ao a bitšago. Lega go le bjalo, mola ba humile ka tsela ye ba ile ba tlogela dilo tšeo ka moka. Phafoga! e ile ya botšiša Timothy gore ke eng seo se ba fetotšego monagano.
O be o šoma go dira eng?
Ke be ke šoma Intasetering ya mmino le go tša ditšhelete. Charlotte e be e le mothuši wa setsebi sa go šoma ka malokololo a mmele (chiropractor), e bile a šoma le pankeng. Ka morago, re ile ra bula dikgwebo tše nne tša go kota moriri. Ke be ke lebelelwa ke atlegile dilong tše ka moka. Ge e le gabotse, ke be ke sa šome gantši ka ge ke be ke na le bao ba ntšhomelago. Eupša mafelelong, nna le Charlotte re ile ra phetha ka gore re fokotše dikgwebo tša rena. Re ile ra rekiša dilo tša rena tše dintši.
Ke ka baka la eng le ile la “fokotša dikgwebo”?
Re ile ra lemoga gore re be re sa atlega e le ka kgonthe. Lethabo leo le bego le tlišwa ke go reka e be e le la nakwana, le re tlogela re ikwa re se na mohola e bile re sa kgotsofala.
Le ile la hwetša katlego ya kgonthe bjang?
Ka ge ke le yo mongwe wa Dihlatse tša Jehofa, ke be ke le mafolofolo modirong wa Bokriste. Le ge ka nako e itšego nna le Charlotte re be re fetša diiri tše 70 kgwedi le kgwedi re ruta ba bangwe ka Beibele, re be re sa šetša bodiredi kudu. Ka gona re ile ra rekiša dikgwebo tša rena, gomme ra itira ba hwetšagalago go hlankeleng moo go bego go nyakega barutiši ba oketšegilego ba Beibele. Lehono re hlankela ofising ya lekala ya Dihlatse tša Jehofa ya United States. Ka ge kabelo ye e le karolo ya bodiredi bja rena, ga ke hwetše mogolo goba maemo a itšego. Re kgona go hwetša seo re se hlokago bophelong. Eupša se ga se seo re tshwenyegilego ka sona.
Na o bona o atlegile go feta peleng?
Ga go therešo e fetago yeo. Katlego ya ka ya peleng e be e se ya kgonthe. Seo ke nago le sona ga bjale se nkgotsofatša e le ka kgonthe ka ge ke tseba gore modiro wo ke o dirago o thuša go gaša molaetša wa Beibele lefaseng ka bophara e bile o kaonefatša maphelo a batho. *
^ ser. 35 Dihlatse tša Jehofa ga di hwetše mogolo ka modiro wa tšona wa go ruta ka Beibele.
mailto:?body=Kamoo o ka Hwetšago Katlego ya Kgonthe%0a%0ahttps%3A%2F%2Fwww.jw.org%2Ffinder%3Fdocid%3D102014371%26wtlocale%3DSE%26srcid=share⊂ject=Kamoo o ka Hwetšago Katlego ya Kgonthe